Ministerstvo práce, sociálnych vecí a rodiny 
Slovenskej republiky

Číslo : 159/02-III/11

Materiál na rokovanie
vlády Slovenskej republiky

D o d a t o k
k návrhu na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR
(upravené znenie po rokovaní vlády SR zo dňa 27. februára 2002)

Podnet:							         Obsah materiálu:
v zmysle uznesenia vlády SR č. 790			        1. Návrh uznesenia
z 30. augusta 2001 k návrhu štátneho	        2. Príloha č. 1 k návrhu            
rozpočtu na rok 2002                                                         uznesenia vlády
                  3.  Predkladacia správa

 

Predkladá:
Peter Magvaši
minister práce, sociálnych vecí a rodiny
Slovenskej republiky

Bratislava,  27. februára 2002
NÁVRH
UZNESENIE VLÁDY SLOVENSKEJ REPUBLIKY

k návrhu na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR

Číslo uznesenia:
Zo dňa:
Číslo materiálu: 
Predkladateľ: minister práce, sociálnych vecí a rodiny SR

Vláda 

schvaľuje 

          A. 1. Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR

 ukladá
 ministrovi financií SR

  B.1. uvoľňovať finančné prostriedky z kapitoly Všeobecná pokladničná správa podľa skutočných príjmov štátneho rozpočtu Slovenskej republiky získaných z výnosov lotérií a iných podobných hier v sume 57 000 000 Sk podľa prílohy č.1 k tomuto uzneseniu do rozpočtových kapitol krajských úradov, rozpočtovej kapitoly Ministerstva práce, sociálnych vecí a rodiny SR  a rozpočtovej kapitoly Ministerstva zdravotníctva SR

									Termín: do 30.9.2002		

          ministrovi práce, sociálnych vecí a rodiny SR
	 ministrovi zdravotníctva SR
 prednostom krajských úradov

        B.2. zabezpečiť účelové použitie prostriedkov 

Vykonajú:   minister financií SR
	         minister 	práce, sociálnych vecí a rodiny SR
	         minister zdravotníctva SR 
         prednostovia krajských úradov	 

Predkladacia správa

Na základe úlohy C.22. uznesenia  vlády Slovenskej republiky č. 790 z 30. augusta 2001 k návrhu štátneho rozpočtu na rok 2002 predkladá Ministerstvo práce, sociálnych vecí a rodiny SR návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov.
	
	Na humanitné, charitatívne a sociálne účely je v roku 2002 v kapitole Všeobecná pokladničná správa rozpočtovaná suma 70 500 tis. Sk z výťažku lotérií a iných podobných hier a do Protidrogového fondu je účelovo rozpočtovaných  5 000 tis. Sk.

	Rozpočtovaná suma 70 500 tis. Sk je v materiáli rozdelená na použitie štátnymi a neštátnymi subjektmi vykonávajúcimi sociálne, humanitné a charitatívne činnosti a úlohy Ministerstva práce, sociálnych vecí a rodiny SR v hodnote 57 000 tis. Sk. Z toho 2 500 tis. Sk sa navrhuje použiť na zahraničné aktivity  Ministerstva práce, sociálnych vecí a rodiny SR. Ministerstvo opätovne pri zostavovaní štátneho rozpočtu na budúci rok bude nárokovať vyčleniť výdavky na zabezpečenie účasti slovenskej delegácie v tripartitnom zložení na výročnej konferencii Medzinárodnej organizácie práce do rozpočtu kapitoly.

	Žiadosti o poskytnutie prostriedkov predložilo 152 neštátnych subjektov a 134 štátnych. Navrhuje sa poskytnúť finančné prostriedky 16  štátnym a 46 neštátnym subjektom v súlade s prioritami Ministerstva práce, sociálnych vecí a rodiny SR. Žiadosti posudzovala komisia, pod vedením štátnej tajomníčky Ministerstva práce, sociálnych vecí a rodiny SR, so zastúpením generálnej riaditeľky sekcie sociálnej pomoci, generálneho riaditeľa sekcie rodinnej politiky a generálnej riaditeľky sekcie všeobecnej správy.

	Druhá časť návrhu na použitie prostriedkov štátneho rozpočtu získaných z výťažkov lotérií a iných podobných hier bude predložená na rokovanie vlády v súlade s uznesením vlády SR č. 790/2001 z 30. augusta 2001 do 30.6. 2002 a bude doplnená o zoznam občianskych združení, ktorým bude rozdelený transfer v celkovej sume 3 600 tis. Sk  (v predkladanom materiáli na použitie pre ostatné projekty občianskych združení) podľa „ Postupu a podmienok poskytovania dotácií zo štátneho rozpočtu občianskym združeniam, ktoré zabezpečujú činnosť vo vecnej pôsobnosti Ministerstva práce, sociálnych vecí a rodiny SR“.

	Doložka k materiálu nebola vyhotovená, keďže materiál nemá finančný, ekonomický, enviromentálny vplyv a ani vplyv na zamestnanosť.

	Materiál prešiel medzirezortným pripomienkovým konaním. Na základe dodatočných pripomienok bol vypracovaný Dodatok k materiálu. Obsahuje návrh uznesenia (doplnený o kapitolu Ministerstva zdravotníctva SR, do ktorej priamo sa budú poukazovať rozpočtové prostriedky). Rovnako obsahuje Prílohu č. 1 k uzneseniu, ktorá je doplnená o kódy ekonomickej klasifikácie výdavkov do úrovne podpoložiek a čísla investičných programov podľa požiadaviek ministerstva financií. V rozpočtových opatreniach, predkladaných Ministerstvu financií SR na základe tohto materiálu a oznamovaných konečným príjemcom Ministerstvo práce, sociálnych vecí a rodiny SR upozorní na zákaz použitia rozpočtových prostriedkov na mzdové výdavky.

Subjekty, ktorým sa navrhuje poskytnúť prostriedky štátneho rozpočtu, ani objem výdavkov sa oproti pôvodnému návrhu nemenia.